ระเบียบคณะกรรมการผู้สูงอายุแห่งชาติระเบียบคณะกรรมการผู้สูงอายุแห่งชาติว่าด้วยการพิจารณาอนุมัติการจ่ายเงิน การจัดทำรายงานสถานะการเงินและการบริหารกองทุนผู้สูงอายุพ.ศ. ๒๕๔๘ อาศัยอำนาจตามความในมาตรา๙ (๕) (๖)และมาตรา ๒๓ แห่งพระราชบัญญัติผู้สูงอายุ พ.ศ. ๒๕๔๖ คณะกรรมการส่งเสริมและประสานงานผู้สูงอายุแห่งชาติปฏิบัติหน้าที่คณะกรรมการผู้สูงอายุแห่งชาติจึงได้กำหนดระเบียบว่าด้วยการพิจารณาอนุมัติการจ่ายเงิน การจัดทำรายงานสถานะการเงินและการบริหารกองทุนผู้สูงอายุไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการผู้สูงอายุแห่งชาติว่าด้วยการพิจารณาอนุมัติการจ่ายเงิน การจัดทำรายงานสถานะการเงินและการบริหารกองทุนผู้สูงอายุ พ.ศ.๒๕๔๘ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ข้อ ๓ให้ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาสคนพิการ และผู้สูงอายุ เป็นผู้รักษาการตามระเบียบนี้และมีอำนาจกำหนดวิธีปฏิบัติตลอดจนกำหนดแบบเอกสารต่าง ๆเพื่อให้เป็นไปตามระเบียบนี้หมวด ๑ข้อความทั่วไป ข้อ ๔ ในระเบียบนี้กองทุน หมายความว่า กองทุนผู้สูงอายุคณะกรรมการ หมายความว่า คณะกรรมการผู้สูงอายุแห่งชาติคณะกรรมการบริหารกองทุน หมายความว่า คณะกรรมการบริหารกองทุนผู้สูงอายุผู้อำนวยการ หมายความว่า ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส คนพิการ และผู้สูงอายุสำนักงาน หมายความว่า สำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส คนพิการ และผู้สูงอายุและให้หมายความรวมถึงสำนักงานพัฒนาสังคมและความมั่นคงของมนุษย์จังหวัดหมวด ๒หลักเกณฑ์และเงื่อนไขการพิจารณาอนุมัติการจ่ายเงิน ข้อ ๕โครงการที่จะได้รับการพิจารณาอนุมัติจ่ายเงินจากกองทุน ต้องเป็นไปตามหลักเกณฑ์ดังต่อไปนี้(๑) เป็นโครงการที่มีผลต่อการคุ้มครอง การส่งเสริม และการสนับสนุนผู้สูงอายุหรือการดำเนินงานของกองทุน(๒) กรณีเป็นโครงการของหน่วยงานภาครัฐ ควรเป็นโครงการใหม่และเร่งด่วนที่ไม่ได้ตั้งงบประมาณรองรับและไม่เป็นโครงการต่อเนื่อง(๓) กรณีเป็นโครงการขององค์กรภาคเอกชนหรือองค์กรของผู้สูงอายุ ต้องไม่ได้รับการสนับสนุนงบประมาณจากส่วนราชการและแหล่งทุนอื่นๆ หรือได้รับแต่ไม่เพียงพอข้อ ๖ หลักเกณฑ์และเงื่อนไขอื่นให้เป็นไปตามที่คณะกรรมการบริหารกองทุนประกาศกำหนดโดยได้รับความเห็นชอบของคณะกรรมการข้อ ๗เพื่อให้ได้รายละเอียดประกอบการพิจารณาอนุมัติยิ่งขึ้นคณะกรรมการบริหารกองทุนหรือสำนักงานอาจให้ผู้แทนหน่วยงานหรือองค์กรที่เสนอขอรับการสนับสนุนหรือบุคคลที่เกี่ยวข้องชี้แจงรายละเอียดหรือแสดงหลักฐานเพิ่มเติมหรือจัดส่งเจ้าหน้าที่ไปตรวจสอบข้อเท็จจริงยังสำนักงานหรือสถานที่ดำเนินงานของหน่วยงานหรือองค์กรที่เสนอขอรับการสนับสนุนจากกองทุนผู้สูงอายุด้วยก็ได้ข้อ ๘ ผู้ประสงค์ขอรับการสนับสนุนเงินจากกองทุนจะต้องมีคุณสมบัติ ดังนี้(๑) เป็นหน่วยงานภาครัฐ หรือองค์กรภาคเอกชนหรือองค์กรของผู้สูงอายุที่ดำเนินการตามวัตถุประสงค์และกิจกรรมเกี่ยวกับการคุ้มครองการส่งเสริม และการสนับสนุนผู้สูงอายุ(๒) มีผลการดำเนินงานเป็นที่ยอมรับและเป็นประโยชน์ต่อผู้สูงอายุ(๓) มีระบบการบริหารงาน รวมทั้งระบบการเงินการบัญชีที่มีประสิทธิภาพ(๔) เป็นผู้มีคุณสมบัติอื่นตามที่ผู้อำนวยการกำหนดข้อ ๙การยื่นขอรับการสนับสนุนในเขตกรุงเทพมหานคร ให้ยื่นต่อสำนักส่งเสริมและพิทักษ์ผู้สูงอายุสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ สำหรับในส่วนภูมิภาค ให้ยื่นต่อสำนักงานพัฒนาสังคมและความมั่นคงของมนุษย์จังหวัดเพื่อนำเสนอต่อคณะกรรมการบริหารกองทุนให้สำนักงานทำหน้าที่ตรวจสอบและวิเคราะห์ความเป็นไปได้ของแต่ละโครงการพร้อมทั้งเสนอความเห็นประกอบการพิจารณาของคณะกรรมการบริหารกองทุนด้วยข้อ ๑๐ ให้คณะกรรมการบริหารกองทุนพิจารณาอนุมัติการขอสนับสนุนเงินกองทุนอย่างน้อยทุกสองเดือนเว้นแต่ไม่มีการเสนอเรื่องเพื่อขอรับการสนับสนุนในกรณีกรรมการบริหารกองทุนหรือบุคคลที่มีส่วนได้เสียกับโครงการที่ขอรับการสนับสนุนไม่ว่าทางตรงหรือทางอ้อมห้ามมิให้เข้าร่วมพิจารณาโครงการนั้นข้อ ๑๑ ให้สำนักงานแจ้งผลการอนุมัติให้ผู้ขอรับการสนับสนุนทราบภายในสามสิบวันนับแต่วันที่ได้รับการพิจารณาอนุมัติข้อ ๑๒ ให้สำนักงานดำเนินการ ดังนี้(๑) จัดทำทะเบียนหน่วยงานหรือองค์กรที่ได้รับการสนับสนุนจากกองทุนเพื่อควบคุมกำกับดูแลและติดตามประเมินผลการดำเนินงานและการใช้จ่ายเงินของกองทุน(๒) ส่งเสริมและสนับสนุนการดำเนินงานของโครงการที่ได้รับอนุมัติข้อ ๑๓หน่วยงานหรือองค์กรที่ได้รับเงินจากกองทุนต้องรายงานผลการปฏิบัติงานและการใช้จ่ายเงินที่ได้รับจากกองทุนตามแบบที่ผู้อำนวยการกำหนดหากหน่วยงานหรือองค์กรมิได้ดำเนินการหรือดำเนินการไม่เป็นไปตามแผนการใช้จ่ายเงินให้ผู้อำนวยการหรือผู้ซึ่งผู้อำนวยการมอบหมายระงับการจ่ายเงินงวดต่อไปไว้ก่อนแล้วดำเนินการตรวจสอบและรายงานผลต่อคณะกรรมการบริหารกองทุนเพื่อดำเนินการต่อไปข้อ ๑๔หน่วยงานหรือองค์กรที่ได้รับเงินจากกองทุนจะต้องยินยอมให้สำนักงานตรวจเยี่ยมการดำเนินงานตามที่ได้รับเงินจากกองทุนหรือให้เจ้าหน้าที่เข้าตรวจเอกสารเกี่ยวกับบัญชีทะเบียนและหลักฐานอื่น ๆตลอดจนสอบถามหรือสัมภาษณ์บุคคลที่เกี่ยวข้องได้ด้วยหมวด ๓การจัดทำรายงานสถานะการเงิน และการบริหารกองทุน ข้อ ๑๕ให้สำนักงานจัดทำบัญชีและรายงานการเงินตามที่คณะกรรมการกำหนด โดยปิดบัญชีปีละหนึ่งครั้งตามปีงบประมาณและนำส่งให้สำนักงานภายในสามสิบวันนับตั้งแต่วันสิ้นปีงบประมาณข้อ ๑๖ให้สำนักงานรวบรวมงบการเงินประจำปีและรายละเอียดประกอบของเงินกองทุนในส่วนกลางและส่วนภูมิภาคเพื่อจัดทำงบการเงินกองทุนในภาพรวม ส่งให้หน่วยตรวจสอบภายในของสำนักงานตรวจสอบก่อนส่งให้สำนักงานการตรวจเงินแผ่นดินตรวจสอบภายในเก้าสิบวันนับตั้งแต่วันสิ้นปีงบประมาณข้อ ๑๗ให้คณะกรรมการบริหารกองทุนรายงานสถานะการเงินและการบริหารกองทุนต่อคณะกรรมการภายในหกสิบวันนับแต่วันสิ้นปีงบประมาณหรือตามที่คณะกรรมการกำหนดประกาศ ณ วันที่ ๒๐ มกราคม พ.ศ. ๒๕๔๘ปุระชัย เปี่ยมสมบูรณ์รองนายกรัฐมนตรีประธานกรรมการส่งเสริมและประสานงานผู้สูงอายุแห่งชาติวิชชุตา/ผู้จัดทำ๑๙ ธันวาคม ๒๕๕๔ปริญสินีย์/ปรับปรุง๒๐ กันยายน ๒๕๕๖[๑] ราชกิจจานุเบกษาเล่ม ๑๒๒/ตอนพิเศษ ๒๕ ง/หน้า ๑๐๘/๒๓ มีนาคม ๒๕๔๘